
ДО
ПРЕДСЕДАТЕЛЯ

НА ОБЩИНСКИ СЪВЕТ

С. КИРКОВО
Д О К Л А Д Н А     З А П И С К А

от  Шинаси Мехмед Сюлейман – Кмет на община Кирково

ОТНОСНО: Предложение за включване на ОУ „Васил Левски“ с. Дрангово, община Кирково в Списъка със защитени детски градини и защитени училища за учебната 2024/2025 година.

УВАЖАЕМИ ГОСПОДИН ПРЕДСЕДАТЕЛ 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
С Решение №86 от Протокол №9/27.06.2024 г. на ОбС-Кирково е предприета  процедура за закриване на ОУ „Васил Левски“ с. Дрангово, считано от 01.09.2024г. Съгласно Закона за предучилищното и училищното образование преписката е изпратена до МОН чрез РУО – Кърджали. Със Заповед №РД-14-61/13.08.2024 г., обнародвана в държавен вестник на 20.08.2024 г. (брой 70), Министъра на образованието и науката отказва закриването на ОУ „Васил Левски“               с. Дрангово.

Съгласно Решение №23 от 22 януари 2024 година на Министерски съвет за приемане на Списък със защитени детски градини и защитени училища в Република България, ОУ „Васил Левски” с. Дрангово не е включено поради, което няма допълнително осигурени средства за обезпечаване на учебния процес в маломерните и слети паралелки извън определените по стандарт в размер допълнително финансиране. 
През учебната 2024/2025 г. в основно училище ,,Васил Левски” с. Дрангово предстои да се обучават 23 ученици, разпределени по класове, в три слети паралелки, както следва: І клас и ІІ клас -1 слята паралелка – 8 ученици,  ІІI клас и ІV клас - 1 слята – 8 ученици, V клас и VІ клас – 1 слята паралелка – 7 ученици.

Пътуващи ще са 15 ученици (Балабанска – 1 ученик, разположена на 4,1 км. от училището; Горна – 7 ученици, разположена на 1 км. от училището; Долна – 2 ученици, разположена на 1 км. от училището; Срещна – 4 ученици, разположена на 1 км. от училището; Менковска – 1 ученик, разположена на 5,4 км. от училището).

Терена е планински, силно насечен и трудно проходим при зимни условия.

В момента учениците се извозват по маршрут: м.Балабанска – м.Менковска – м.Долна – м.Срещна – м.Горна – ОУ/ДГ Дрангово – м.Караджовска – ОУ/ДГ Дрангово. По направление до училището по маршрут Балабанска – Горна - децата изминават 7,2 км. в едната посока, тъй като маршрута е обиколен. Разстоянието от Менковска до ОУ Дрангово, което е 5,4 км. се изминава за 20 мин., тъй като пътя е черен. Ако се наложи извозване до следващото най-близко училище СУ „Н. Й. Вапцаров” с. Бенковски, намиращо се на 9 км. от с. Дрангово, децата от най-отдалечените махали на с. Дрангово ще изминават дневно 15 км. (или умножено по коефициента на приравняване за община Кирково 1,21 са 18,15 км.) в едната посока и ще пътуват повече от 40 минути при нормална 

пътна обстановка. Отчитайки планинския релеф и денивилацията, неасфалтираните участъци от пътя и снегонавяванията през зимния сезон, не могат да се създадат условия за безопасно и поносимо пътуване до следващото най-близко училище. 


Най-близкото средищно училище СУ „Н. Й. Вапцаров” с. Бенковски се намира на 9 км от с. Дрангово. В училището се обучават 446 ученици, осигурено е столово хранене и целодневно обучение.
На основание чл.5, ал.1 от ПМС №121 от 23.06.2017 г. на Министерски съвет за приемане на критерии за определяне на защитени детски градини и защитени училища и на условия и ред за тяхното допълнително финансиране, списъкът със защитените детски градини и училища се актуализира ежегодно по мотивирано предложение на Кмета на общината след решение на общинския съвет. 

          Във връзка с гореизложеното предлагам на Общински съвет - Кирково след обсъждане да вземе следното












ПРОЕКТ  

РЕШЕНИЕ:
І. На основание чл.21, ал.1, т.23 от ЗМСМА и чл.54, ал.2 от Закона за предучилищното и училищното образование, чл.5, ал.1 и ал.2 от ПМС №121/23.06.2017 г., и с въвеждане на новия модел на финансиране в системата на средното образование и рисковете от прилагането на единните стандарти за издръжка, съгласно критериите за защитените детски градини и защитените училища, ОбС – Кирково предлага на Министъра на образованието и науката, в списъка със защитените детски градини и защитените училища за учебната 2024/2025 г. да бъде включено:

· ОУ „Васил Левски“, с. Дрангово.
ІІ. Възлага на Кмета на община Кирково да внесе в Министерство на образованието и науката мотивирано предложение до 10 септември, съгласно чл.5, ал.2 от горецитираното Постановление на Министерски съвет.
КМЕТ НА ОБЩИНА КИРКОВО:___________________









   /Шинаси Сюлейман/

